रामेछापको उमाकुण्ड गाउँपालिकाको प्रितिका विभिन्न स्थानमा पहिरो गएको छ । अविरल वर्षाको कारण उमाकुण्ड गाउँपालिका–४ मा पर्ने वसेरी, गैरीखर्क, हिउँदेखर्क, बलखी लगायतका स्थानमा पहिरो गएको छ । पहिरोको कारण कतिपय घरहरु जोखिममा परेका छन् ।
पहिरो गरएका स्थानका मानिसहरुलाई अन्यत्र सार्नु पर्ने अवस्था भएको स्थानीय मानबहादुर खत्रीले बताए । स्थानीयहरु जोखिमका बिचमा नै पहिरो आसपासमा बसी रहेको खत्रीले जानकारी दिए ।
वर्षाको कारण उमाकुण्ड गाउँपालिकाका धेरै ठाउँमा पहिरो गएको गाउँपालिकाका प्रमुख शेरबहादुर सुनुवारले बताए । उनले पीडितहरुको उद्दार र राहातको लागि निरन्तर काम गरि रहेको बताए । यस वर्ष ठूलो विपत परेकोले सर्वसाधारणहरु धेरै पीडित भएको बताउँदै स्थानीयलाई धर्यता लिन पनि उनले आग्रह गरे । साथै यस्तो बेलामा उद्धार र सहयोगमा जुट्न पनि उनले सर्वसाधारणलाई आग्रह गरे ।